เรื่องร้องเรียน: บ้านเลขที่43 ซอยอ่อนนุช12 เอากระถางต้นไม้มาตั้งบริเวณตรงข้ามประตูรั้วทำให้ไม่ได้รับความสะดวกในการสัญจร แจ้งเจ้าหน้าที่เทศกิจเขตสวนหลวงไปหลายครั้งแต่ไม่สามารถจัดการกับปัญหาดังกล่าวได้
การดำเนินการของเจ้าหน้าที่: กรณีดังกล่าว จนท.ชุดสายตรวจเข้าตรวจสอบแล้ว เมื่อวันที่ 4 พ.ย.2565 เวลา 10.20 น. พบกระถางต้นไม้ตั้งวางตามที่แจ้ง จึงได้แจ้งเจ้าของกระถาง เคลื่อนย้ายกระถางออกจากบริเวณดังกล่าว และประชาสัมพันธ์ มิให้มีการนำกระถางต้นไม้มาวางกีดขวางทางสัญจร เจ้าของกระถางต้นไม้รับทราบและดำเนินการเคลื่อยย้ายเรียบร้อยแล้ว
ความเห็นของผู้แจ้ง: เจ้าหน้าที่ทำงานได้รวดเร็วมากๆครีบ ขอบคุณมากๆเลยครับ เพราะต้องสัญจรผ่านทุกวันไม่ได้รับความสะดวกมานานมากแล้ว มีเจ้าหน้าที่ตั้งใจทำงานแบบนี้ประชาชนก็ดีใจ ขอบคุณมากๆครับ
พื้นที่: แขวงสวนหลวง เขตสวนหลวง กรุงเทพมหานคร